als_Latn dik_Latn sag_Latn
Futbollisti i kombëtares shqiptare, Ergys Kaçe shënoi golin e parë me fanellën e Paok-ut në një sezon ku u kryqëzua për foton me bluzën e UÇK-së, me gjoba pezullime kontestime nga tifozët deri në idenë e largimit drejt një skuadre tjetër. Në javën e 26-të të Kampionatit grek, skuadra e 20-vjeçarit Paok mundi 3-0 Panthrakikos por me shqiptarin protagonist në zhbllokimin e golit të parë.
Pas një pjese të parë pa gola dhe në vështirësi, duhej perla e Ergys Kaçes në minutën e 62 që selanikasit të kalonin në avantazh. Kaçe, duke parë edhe një dalje të gabuar të portierit kundërshtar tentoi nga larg, me pak fallco duke e çuar topin në rrjetë. Gjuajtja befasuese çoi në këmbë tifozët e shumtë të pranishëm në stadiumin “Tumba” ndërsa Kaçe ua ktheu duke puthur stemën e skuadrës në fanellë.
Pas golit të shënuar nga Kaçe, tashmë në një gjendje mjaft të mirë psikologjike Paok-u gjeti edhe dy herë të tjera rrjetën, duke e mbyllur takimin 3-0. Edhe pse Vukic shënoi dopietë, mesfushori i Paok Ergys Kaçe u vlerësua si lojtari më i mirë i takimit duke marrë 31 vota, 7 më shumë se sulmuesi serb. Pas takimit 20-vjeçari nuk pranoi asnjë pyetje nga gazetarët, por falenderoi presidentit e ekipit, tifozët, trajnerin dhe shokët e skuadrës për shansin e dytë që iu dha që të vazhdojë të luajë te Paok-u, pikërisht atë që i pëlqen dhe ndjen në këto momente.
als_Latn als_Latn als_Latn